བྱའི་མིང་
རུས་ཁམས་ཀྱི་བརྡའམ་མིང་དཀྱུས་གཅིག་ཏུ་སྡེབས་ཚུལ་ཤེས་
པའོ༑ ༑གཉིས་པ་དྲག་སྔགས་དང་ཡེ་ཤེས་ལྷའི་བསྙེན་པ་དང༌།
ལས་ཀྱི་ལྷ་སྔགས་མ་ནོར་བར་བསྡེབས་པ་སྟེ། རྩ་བའི་དྲག་
སྔགས་དང༌། དེའི་ཡན་ལག་འབྱིན་འཇུག་སོགས་ཀྱི་མན་ངག་
དང་༑ བྲིས་པའི་འཁྲུལ་འཁོར་རམ་འཁོར་ལོའི་དོན་ཤེས་པར་
བྱའོ༑ ༑གསུམ་པ་དང་པོར་གདུག་པ་གཟིར་ཞིང་ཤོར་མེད་དུས་
ཀྱི་སྦྱོར་བས་བཟློག་པ། བར་དུ་མཁའ་འགྲོ་གཟན་ལ་དབབ་
ཅིང་སྔགས་ཀྱི་དུག་མདའ་ཁོང་དུ་བསྐྱལ་བ། མཐར་སྲོག་སྡུད་
ཀྱི་ཡེ་གེ་རང་རྒྱུད་ལས་བསླངས་ཏེ་ཕ་རོལ་རང་གཤེད་ལ་
དབབ་ནས་ཤེས་པས་དྭངས་སྙིགས་ཕྱེ་བའོ། །དེ་ལ་བཟླས་
ལུགས་ལྔ་ཡོད་དོ། །བསྐྱེད་པ་རྒྱལ་པོ་འཁོར་མང་གི་ཚུལ་དུ་
བཟླས་པ། རྣམ་པར་དཔྱོད་པ་བྲམ་ཟེ་ལྟ་བུའི་ཚུལ་དུ་བཟླས་པ།
དམག་དཔོན་གོ་མཚོན་བརྡར་བའི་ཚུལ་དུ་བཟླས་པ། སྔགས་
པ་གདུག་པ་སྟོབས་གཞོམ་གྱི་ཚུལ་དུ་བཟླས། ཙོ་ར་ཇག་པ་
བྲོས་དེད་ཀྱི་ཚུལ་དུ་བཟླས་པ་སྟེ། དེ་དག་སྤྱིར་དྲིལ་བ་དང༌།
སྒོས་སྒོས་སུ་བཟླས་པའོ། །ཞེས་གསུངས་པས། གཙོ་གིང་གི་
སྔགས་དྲིལ་ཏེ་བཟླ་བའམ། སྒོས་སྒོས་སུ་བཟླ་བའམ། བསྙེན་

292
སྒྲུབ་ཕྲིན་གྱི་སྐོར།
མི་ཕམ་བཀའ་འབུམ།
པའི་དུས་སུ་གཙོ་བོའི་འཁོར་དུ་དྲེགས་པ་ཅན་བཀོལ་ཏེ་བཟླ་བ་
དང་༑ ལས་ཀྱི་རྟགས་ཚད་དཔྱད་དེ་ཉམས་དང་སྦྱར་ལ་བཟླས་
པ་དང༌། རྩ་སྔགས་དང་ལས་ཤམས་སྦྱར་ཏེ་རྣོ་མཚོན་ངར་བྱུང་
བ་ལྟར་བཟླས་པ་དང༌། ཕ་རོལ་གྱི་མན་ངག་མནན་ཅིང་སྟོབས་
གཞོམ་པའི་བཟླས་པ་དང༌། ཚུར་བཟློག་པ་སོགས་བྱུང་ན་རང་
བསྲུང་བ་དང་ཕར་ལ་བཟློག་པའི་མན་ངག་གི་གནད་རྣམས་
ཉམས་འོག་ཏུ་ཚུད་པར་བྱས་ནས་གང་ལ་གང་བསྔགས་པ་
བཞིན་བཟླ་བ་ཤེས་པར་བྱའོ། །ལྔ་པ་གསད་ལུགས་གསུམ་ནི།
རྟེན་ཅན་དུ་བསད་པ། རྟེན་མེད་དུ་བསད་པ། སྦྱོར་བ་ཐུན་མོང་
པས་བསད་པ་གསུམ་གྱི། དང་པོ། ལིངྒ་འཁོར་ལོ་སོགས་རྟེན་
བཅའ་བ་ལ་མི་ལྟོས་པར་གཟས་པ་པོར་ཡེ་ནས་དྲག་སྔགས་ཀྱི་
ཡི་གེ་རྣམས་དེའི་ལུས་ལ་རང་རྒྱུད་དུ་གྲུབ་པ་ལ། རང་གིས་དྲག་
སྔགས་བཟླས་པའི་འོད་གསལ་དེའི་སྙིང་ལ་ཞུགས་ཏེ་རང་
གཤེད་དུ་ཕབ། ཙིཏྟའི་དབུས་ན་སྲོག་གི་ངོ་བོ་ནྲྀ་དང༌། དེའི་ཕྱོགས་བཞིར་
གཟིར་འཕྲོག་སོགས་གྱི་ཡི་གེ་རང་བཞིན་གྱིས་གནས་པའོ། །མཆན། ནས་རྩ་
དང་སྲོག་བཅད། ཁྲག་དང་བག་ཆགས་བསྐམ་ནས། བསྒྲལ་
བྱའི་ཚེ་སྲོག་སེམས་ཀྱི་དྭངས་མ་བདག་གི་ཐུགས་ཀའི་རུས་སྦལ་
གྱི་གསང་མཛོད་དུ་སྡུད་པའོ། །གཉིས་པ་ཙིཏྟ་སོགས་ལ་བརྟེན་

དྲག་སྔགས་དགོངས་གནད།
A
293
པའི་འཁྲུལ་འཁོར་གཞུང་བཞིན་བཅས་ནས། དྲག་སྔགས་
བཟླས་དམིགས་ཀྱིས་གཟབ་པ་པོའི་རྩ་འཁོར་ལོ་བཞི་བཅད་དེ་
དྭངས་མ་བདག་གི་གསང་མཛོད་དུ་སྡུད་པའོ། །གསུམ་པ་ནི་
སྦྱོར་བའི་ཡན་ལག་གང་བརྩམ་ཀྱང་དེའི་མཐར་ཐོད་པ་ལ་སྲོག་
བསྡུས་ཏེ་མནན་པ་བྱའོ། །དྲུག་པ་མནན་ལུགས་གསུམ་ནི།
ནམ་མཁའ་ལ་མནན་པ་བར་སྣང་ལ་མནན་པ། ས་གཞི་ལ་
མནན་པ་གསུམ་ལས། དང་པོ་ལ་ནང་གསོས་གསུམ་ཏེ།
འགྱུར་མེད་ཆོས་ཉིད་ཀྱི་ལྟོ་བར་མནན་པ་ནི། རང་ལུས་ཀྱི་སྙིང་
གར་ཆོས་ཀྱི་འཁོར་ལོར་སྐྱེ་མེད་ཀྱི་ཡེ་གེ་ཨ་སེངྒེ་འཕྱོ་བ་ལྟ་བུ་
ཆག་གང་བའི་ལྟོ་བར་བརྣག་བོས་ཀུན་གྱི་མིང་རུས་དང་ཁམས་
དུག་གིས་བྲིས་ཏེ་ཏིང་ངེ་འཛིན་གྱིས་མནན་པའོ། །སྣ་ཚོགས་
ཆོས་འབྱུང་གི་ལྟེ་བར་མནན་པ་ནི། སངས་རྒྱས་ཀུན་གྱི་སྔོན་
རོལ་དུ་སངས་རྒྱས་པ་ཚེ་བདག་ནག་པོ་སངས་རྒྱས་ཀུན་གྱི་སྤྱི་
གཟུགས་ཅན་དེའི་ཐུགས་ཀར་ཡང་དག་པའི་ཡེ་ཤེས་འཇམ་
དཔལ་ཉིད་ལས་ཀྱི་སྦྱོར་བ་དུ་མ་ཉིད་མཐར་ཕྱིན་པའི་ཕྱིར་རུས་
འབར་བའི་ཕོ་བྲང་ན་གནས་པ། ཐུགས་སྲོག་ཨེ་ཡིག་གི་ཁོང་དུ་
སྦལ་ཁྲོ་བོའི་རྣམ་པར་གནས་པ་དེའི་ཐུགས་ཀར་རིན་པོ་ཆེ་འོད་
ཕ་རོལ་པོའི་བླ་སྲོག་གི་དྭངས་མ་གཤེད་བཞིས་བསྡུས་ཏེ་དེའི་ངོ་

294
སྒྲུབ་ཕྲིན་གྱི་སྐོར།
མི་ཕམ་བཀའ་འབུམ།
བོ་ནྲྀ༌དང༌མིང་རུས་ཀྱི་རྣམ༌པར༌དམིགས་པར་བྲིས་པའམ་
གསལ་བར་བསྒོམ་པས་དྭངས་མ་བཞི་ལ་གནོན་པའོ། །མཚན་
མ་དབྱིངས་སུ་བསྡུས་ཏེ་ཆོས་ཀྱི་དབྱིངས་སུ་མནན་པ་ནི། རུས་
སྦལ་ལྟོ་བར་ཕ་རོལ་པོའི་ནྲྀ་དང་མིང་རུས་ཆུད་པར་བྱས་ལ་དེ་
ཕག་སྡིག་ཁ་སྦྱོར་གྱི་ལུས་ལ་སྦྱོར་ཞེས་དེ་དག་གི་བར་དུ་གཏིམ་
ནས་ནམ་ཡང་མི་ཤོར་བར་བྱས་པ། གདན་གྱི་ཉི་ཟླའི་བར་དུ་
མན྄ན་པར་དམིགས་པའོ། །དེ་གསུམ་ནམ་མཁའ་ལ་མནན་
པའི་བྱེ་བྲག་ཡིན་ཞིང་། རིམ་བཞིན་ནམ་མཁའ་བར་སྣང་བ་
གཞི་ལ་མནན་པ་དང་ཚུལ་འདྲ་སྟེ། རྣལ་འབྱོར་པས་ཏིང་ངེ་
འཛིན་ཁོ་ནས་མནན་པ་བྱེད་ཚུལ་ལོ། བར་སྣང་དུ་མནན་པ་ལ་
ཡང་དབྱེ་བ་གསུམ་སྟེ། བདེ་བ་ཆེན་པོའི་ལྟོ་བར་མནན་པ་ནི།
མཆོད་རྟེན་དཀར་ནག་གང་བྱེད་ཀྱང་དེ་དག་གི་བུམ་པའི་ལྟོ་བ་
རུ་གྲུ་གསུམ་བྲུས་ལ། འཁོར་ལོ་དང་ལིངྒ་ཚུལ་བཞིན་བཅས་ཏེ།
ལྷའི་ལྟོབས་ཀྱིས་མནན་པའོ། །རྒྱ་མདུད་བརྩེགས་པའི་ལྟོ་བར་
མནན་པ་ནི། མཆོད་རྟེན་དཀར་ནག་གི་བང་རིམ་ལ་སྔགས་པ་
དང་བཙད་པོ། གུ་མདུ་མརུ་དང་བཱུ་རུ་སློབ་བ་ཕྱེ་ལ་གང་ལ་བྱ་བ་དེ་
རྣམས་ཀྱི་བླ་བྱང་མིང་རུས་དུག་གིས་བྲིས་ཏེ་དུག་ཤིང་གི་ཐེམ་
བུར་བཙུག་སྙད་པ་སྔོ་དམར་གྱིས་བསྡམས་ནས་ཕག་མོའི་ལྟོ་བར་

དྲག་སྔགས་དགོངས་གནད།
295
བཅུག་ལ་མནན་པའོ། །རིན་པོ་ཆེའི་རྫིང་ལ་མནན་པ་ཞེས་པ་
ནི༑ མཆོད་རྟེན་གྱི་གདན་ཁྲི་འོག་མའི་ནང་དུ་གྲུ་གསུམ་བྲུས་ལ་
དེར་འཁོར་ལིང་མནན་པའོ། །ཀ་ནིསྐྲ་ཡི་སྟེང་དང་བར་དང་
འོག་ཏུ་མནན་པ་འདི་གསུམ་ཀྱང་ནང་གི་བྱེ་བྲག་ལ་ལྟོས་ནས་
ནམ་མཁའ་བར་སྣང་ས་གཞི་ལ་མནན་པ་དང་ཚུལ་མཐུན་ནོ། །
ས་གཞི་ལ་མནན་པ་ནི། ཕྱི་རོལ་གྱི་ས་ལ་མནན་པ་བྱ་བ་སྟེ།
རྒྱལ་པོ་སེང་གེའི་ཁོག་པར་མནན་པ་སོགས་དམིགས་དྲུག་ཏུ་
མནན་ཐབས་གཞུང་ལས་བཤད་པ་བཞིན་དུ་བྱ་བ་སྟེ། བླ་མའི་
ཡུལ་གྱི་རྒྱལ་པོ་སེངྒེའི་ཁོག་པ་སྟེ་སྒྲུབ་ཁང་བྱིན་ཅན་གྱི་འོག་
དང་༑ དེ་བཞིན་དམིགས་བྱའི་ཡུལ་སོ་སོའི་དབྱེ་བས། སྟག་གི་
འཛུམ་ཆུ་མིག་བཟང་པོ་ཤར་འབབ། གཟིག་གི་ཐིག་ལེ་ལུ་མ་
འཁྱིལ་བ། མུན་པའི་གླིང་དུར་ཁྲོད་རོ་ཁུང༌། འབྲོང་གི་ར་བྲག་
རི་གསུམ་གྱི་བར་ལམ་རྒྱ་གྲམ་ཡོད་པ། སྲིན་མོའི་སྒྲོམ་རི་
གཟར་ནས་ཆུ་འབབ་པའི་ཆུ་མིག་ཏུ་མནན་པའོ། །བདུན་པ་
འཆར་ལུགས་རྣམ་པ་གསུམ་ནི། ཆོས་ཉིད་ལས་ཡེ་ཤེས་ཆེན་
པོའི་རོལ་པར་འཆར་བ། སྐུ་གསུམ་ལས་ཐུགས་རྗེ་ཤུགས་ཀྱིས་
འཆར་བ། གདུལ་བྱའི་ཡུལ་དང་འཕྲད་ན་བརྡེགས་པའི་མཚོན་
ཆར་འཆར་བ་གསུམ་སྟེ། ཆོས་ཉིད་ཀྱི་དབྱིངས་ལས་ཐུགས་རྗེ་

296
སྒྲུབ་ཕྲིན་གྱི་སྐོར།
མི་ཕམ་བཀའ་འབུམ།
ཆེན་པོའི་རོལ་བས་གདུལ་ཀའི་སྲོག་སྔགས་ཀྱིས་འཕྲོག་ནས་
ལས་ངན་རྒྱུན་གཅོད་པའོ། །བརྒྱད་པ་འཕོ་ལུགས་རྣམ་པ་
གསུམ་ནི།ྋཕ་རོལ་གྱི་བག་ཆགས་ཐོད་པ་འཁོར་བའི་ཁྱམས་
ཁང་དུ་མཚོན་ཆ་ལྟ་བུར་འཕོ་བ་གཟས་པ་དེའི་ལུས་ལྷ་སྐུ་སྒྱུ་མའི་
ཕུང་པོར་ཤ་ཟ་ལྟ་བུར་འཕོ་བ། སེམས་ཀུན་གཞི་ནམ་མཁའ་ལྟ་
བུར་འཕོ་བ་སྟེ་དགྲ་བགེགས་རྣམས་ཀྱི་ཚེ་དེའི་བག་ཆགས་ཀྱི་
སྲིད་པ་མནན་ཐོད་འཁོར་བའི་ཁྱམས་ཁང་དུ་བསྡུས་ནས་མཚོན་
ཆ་འཕང་བ་ལྟར་དེར་འཕོ་བ་དང་དེའི་རགས་ལུས་དང་སྔ་མའི་
སྲོག་གིས་བསྡུས་པའི་ལུས་དོར་ནས་ལྷ་སྐུ་སྒྱུ་མའི་ཕུང་པོ་ཕལ་
པའི་མིག་གིས་མཐོང་བྱ་མིན་པ་ཤ་ཟ་ལྟར་འཨོྃ་བ་དང་། སེམས་
ཀུན་གཞི་ནམ་མཁའ་ལྟར་འཕོ་བའམ་གནས་གྱུར་པ་ཡིན་ནམ་
སྙམ༑ དགུ་པ་གསལ་བ་གསུམ་ནི། བདག་ཉིད་ལྷ་ཡི་ཕྱག་རྒྱར་
གསལ་བ་དང་། སྔགས་གསལ་བ། བསྒྲལ་བྱ་དམིགས་ཡུལ་
གསལ་བ་གསུམ་གྱི། དང་པོ་བདག་ལྷ་སྐུ་ཕྱག་རྒྱ་ཆེན་པོ་འཁོར་
འདས་ཟིལ་གནོན་དཔལ་ཚེ་བདག་ནག་པོ་ཉིད་རྩ་བ་རྒྱན་གྱི་ལྷ་
དང་བཅས་པ་དང་། འཁོར་གཤེད་ཆེན་བཞི་སོགས་བཀའ་ལུང་
བཞིན་དུ་གསལ་བ་ནི། དམག་དཔོན་གོ་མཚོན་བརྡར་བ་ལྟ་བུ་
སྟེ༑ གཉེན་པོ་སྟོབས་ཀྱི་ལྷ་ཁྱད་པར་ཅན་ནོ། །སྔགས་གསལ་བ་

དྲག་སྔགས་དགོངས་གནད།
297
ལ་ལུས་ཐེམ་སོ་གསུམ་སྟེ། ལུས་ནི་སྐུ་གསུང་ཐུགས་གསུམ་དང་
དྲག་པོ་དབང་བསྡུད་ཨེ་རིང་དང་བཞིའོ། །ཐེམ་ནི་དགྲ་བགེགས་
ཀྱི་སྲོག་བཞིའི་མིིང་ཐེམ་བཅུག་པའོ། །སོ་ནི་གཟིར་བཟློག་
སོགས་ཀྱི་སྤུ་གྲི་བཏགས་པའོ། །ཡུལ་ནི་གང་ལ་བྱ་བའི་དགྲ་
བགེགས་དེ་ཉིད་ཀྱི་མིང་གཟུགས་ལ་ཆེད་དུ་དམིགས་ཏེ་གསལ་
བའོ༑ ༑དེ་ཡང་ལྷ་མ་གསལ་ན་བྱིན་རླབས་ཆུང་སྔགས་མ་
གསལ་ན་ནུས་པ་རྟུལ། ཡུལ་མ་གསལ་ན་ལས་འབྱམས་ཏེ་གང་
ལ་བྱ་བར་མི་ཐེབས་སོ། །དེ་ལྟར་གསལ་བའི་དུས་ན་འཁྲེམ་པ་
བཞི་འབྱུང་སྟེ་ལྷ་ལུས་ལ་མཁྲེམ་པ། ཕྲིན་ལས་ལྗགས་ལ་འཁྲེམ་
པ༑ མན་ངག་བློ་ལ་འཁྲེམ་པ་སྙིང་རྗེ་སེམས་ལ་འཁྲེམ་པའོ། །དེ་
ལྟ་བུའི་དྲག་སྔགས་ཀྱི་དགོངས་པ་རྣམས་ལྟ་སྤྱོད་ཁྱད་པར་ཅན་
གྱི་གནད་དང་ལྡན་པར་བྱ་དགོས་ལ། ཐོག་མར་ལྟ་བ་ནི། སྐུ་
གསུམ་དབྱེར་མེད་དོ་འཁོར་འདས་ཀྱི་ཆོས་ཐམས་ཅད་མི་འགྱུར་
བྱང་ཆུབ་སེམས་ཆོས་ཀྱི་སྐུར་གཅིག་པ་དང་། སྐུ་དང་མཚན་མར་
སྣང་བ་ཐམས་ཅད་སྒྱུ་མ་ལྷུན་གྲུབ་ལོངས་སྤྱོད་རྫོགས་སྐུར་
གཅིག་པ་དང་། ལས་སྣ་ཚོགས་སོ་སོའི་སྒོ་ནས་འདུལ་བ་ཐམས་
ཅད་རྣམ་རོལ་སྤྲུལ་པའི་སྐུར་གཅིག་པས། དེ་ལྟ་ན་ཅི་སྣང་སྐུ་
གསུམ་གྱི་རང་བཞིན་ལས་མ་འདས་པར་སྤྱོད་པ་ནི་ཆོས་ཉིད་ལ་

298
སྒྲུབ་ཕྲིན་གྱི་སྐོར།
མི་ཕམ་བཀའ་འབུམ།
ཆོས་ཉིད་རོལ་པ་དང༌། ཡེ་ཤེས་ལ་ཡེ་ཤེས་རོལ་པ། སྤྲུལ་པ་ལ་
སྤྲུལ་པ་རོལ་པའི་ཚུལ་དུ་ཤར་ཙམ་ནས་རང་སར་རང་གྲོལ་རང་
བྱུང་གི་ཡེ་ཤེས་ཆེན་པོར་ཐག་ཆོད་པར་བྱའོ། །དེ་ལྟ་བུའི་ལྟ་བ་དེ་
གཏན་ལ་འབེབ་བྱེད་ཀྱི་དབང་དུ་བྱས་ན་ཤེས་རབ་ཀྱིས་རྣམ་
པར་འབྱེད་པ་དང༌། ཡེ་ཤེས་ལྷུན་གྲུབ་ཏུ་གསལ་བ་གཉིས་ཡོད་
དེ་གྲོལ་ལམ་དང་ཐབས་ལམ་གཉིས་སོ། །དང་པོ་ནི། གྲོལ་ལམ་
ལུང་རིགས་མན་ངག་གི་ཚད་མ་གསུམ་གྱི་སྒོ་ནས་གསང་སྔགས་
ཀྱི་དེ་ཁོ་ན་ཉིད་སྐུ་གསུམ་དབྱེར་མེད་དོན་གྱི་གནས་ལུགས་
གཏན་ལ་ཕབ་ཏེ་སོམ་ཉི་མེད་པར་ཡིད་ཆེས་པའོ། །འདི་ལ་ཕྱིའི་
ལྟ་བའང་ཟེར། གཉིས་པ། ཡེ་ཤེས་ལྷུན་གྲུབ་ཏུ་གསལ་བ་ནི་
ཐབས་ལམ་སྟེ། སྟེང་དང་འོག་གི་སྒོའི་གདམས་པ་ལ་བརྟེན་ཏེ།
སྲོག་མི་ཤིག་པའི་ཐིག་ལེར་ཐིམ་པ་ལས་ཡེ་ཤེས་ནམ་མཁའི་
གཟུགས་ཅན་རང་གསལ་བ་ནི་ནང་གི་ལྟ་བའོ། །གསུམ་པ་དེ་
ལྟར་གཡོ་བ་ཁུ་རྡུལ་རླུང་གི་བྱེད་དེ་དག་དབུ་མར་མི་ཤིག་པའི་
ཐིག་ལེ་ལ་བསྡམས་པའི་དུས་ན་ལྷན་གཅིག་སྐྱེས་པའི་ཡེ་ཤེས་
ཐོག་མ་མེད་པ་བདེ་བ་ཆེན་པོ་ནམ་མཁའ་དང་མཉམ་པ་རང་
གསལ་དུ་སྐྱེས་པ་ནི་མཚོན་བྱ་དོན་གྱི་ཡེ་ཤེས་སོ་སོ་རང་རིག་
པས་མངོན་དུ་བྱས་པ་སྟེ། དེ་ནི་དབྱེར་མེད་གསང་བའི་ལྟ་བ་

དྲག་སྔགས་དགོངས་གནད།
Al
299
ཞེས་བྱའོ། །ལྟ་བ་དེས་ཟིན་པའི་སྒོ་ནས་སྤྱོད་པ་སྦྱོར་བ་གསུམ་
ལྟེ༑ གང་ཞེ་ན། བསྙེན་སྒྲུབ་བྱེད་རྩལ་གྱི་སྦྱོར་བ། མཚན་མ་སྒྱུ་
རྩལ་གྱི་སྦྱོར་བ།
ཡེ་ཤེས་མཐུའི་གསང་ཚིག་དྲག་སྔགས་གྱི་སྦྱོར་
བ་གསུམ་གྱི། དང་པོ། བསྙེན་སྒྲུབ་རྣམ་པ་བཞིའི། བསྙེན་སྒྲུབ་
སྒྲུབ་ཆེན་སྤོགས་པ་དང་བཞིའི་ཚུལ་གྱིས་ལྷ་སྔགས་ལ་ནུས་པ་
ཐོབ་པར་བྱ་བའོ། །གཉིས་པ། སྦྱོར་བ་ཕྱི་མཐུན་དང་ནང་མཐུན་
དང་ཐུན་མོང་དང་ཁྱད་པར་སོགས་རྫས་ཀྱི་སྦྱོར་བ་རྣམས་སོ། །
གསུམ་པ། རྩ་བ་དང་པོ་དང་དཀྲུག་པ་དང༌། གཅུན་པ་དང༌།
བསྐྱེས་པ་དང་། _བཏུད་པ་དང༌། རྣམ་དཔྱོད་ལ་སོགས་བསྡེབ་
པའོ༑ ༑ཡང་སྤྱོད་པ་ལ་ལམ་ཁྱེར་རྣམ་པ་གསུམ་སྟེ། སྡུག་
བསྔལ་ལམ་དུ་ཁྱེར་བ་ནི་དཀའ་སྤྱད་སོགས་ལ་འཇུག་ཅིང་གང་
སྣང་སྒྱུ་མར་བསམ་པས་སྡུག་བསྔལ་ལམ་དུ་ཁྱེར་བ་ནི་སྤྱོད་པ་
གཙོ་བེེར་བྱེད་པའོ། །བདེ་བ་ལམ་ཁྱེར་ལ་གྲོལ་ལམ། ཐབས་
ལམ༑ ཐབས་ལམ་གསང་བ་གསུམ་ནི་གོང་གི་ལྟ་བ་ཕྱི་ནང་
གསང་གསུམ་དང་དོན་འདྲ་ལ། བཏང་སྙོམས་ལམ་ཁྱེར་ནི་མི་
རྟོག་པར་གནས་པ་སྟེ། འདི་རྣམས་ལྟ་བ་གཙོ་ཆེར་བྱས་པའི་སྤྱོད་
པའོ༑ ༑དེ་ལྟར་ཚུལ་བཞིན་གནད་དང་ལྡན་པར་ཉམས་སུ་
བླངས་པས། རྟོགས་པས་བདག་བསྒྲལ་ནས་ཐུགས་རྗེས་གཞན་

300
སྒྲུབ་ཕྲིན་གྱི་སྐོར།
མི་ཕམ་བཀའ་འབུམ།
སྒྲོལ་བ་དྲག་པོ་སྔགས་ཀྱི་དགོངས་སྤྱོད་མཐར་ཕྱིན་ཏེ་དཔལ་ཧེ་
རུ་ཀའི་གོ་འཕང་དམ་པ་བདེ་བླག་ཏུ་འགྲུབ་པར་ངེས་པའོ།  ཱ།དེ་
ལྟར་སྔ་འགྱུར་བའི་ཆོས་མཛོད་དུ་བཞུགས་པ་རྒྱལ་བ་དང་རིག་
འཛིན་རྣམས་ཀྱི་དགོངས་གནད་ཚེ་བདག་ཕྱག་རྒྱ་ཟིལ་གནོན་གྱི་
རྒྱུད་ལུང་ལས་གསུངས་པ་དྲག་སྔགས་ཀྱི་ཁོག་དོན་འདི་ཉིད་དོན་
ཆེ་བས་རྒྱུད་ཀྱི་རྡོ་རྗེའི་ཚིག་དང་རིག་འཛིན་ཆེན་པོ་བ་སུ་དྷུ་རའི་
སྤྱི་གཅོད་འཕྲུལ་ལྡེ་ལས་གསུངས་པའི་དགོངས་དོན་ཅུང་ཟད་
གསལ་ཞིང་གོོ་བདེར་བར་བཤད་པ་འདི་ནི་ཆོས་འདི་ལ་གུས་
པས་བྲིས་པ་ཡིན་ནའང༌། རྒྱུད་ལུང་གི་ཡིག་ཆར་ཡིག་སྐྱོན་
ཞུགས་པ་ཅི་རིགས་བཅོས་པ་དང༌། མ་ཚང་བ་ཁ་བསྐང་བ་ལྟ་
བུའི་ཚིག་རེ་ཟུང་བསྣན་དགོས་བྱུང་བ་རྣམས། སྤྱི་བརྟོལ་གྱིས་
ཆོས་ལ་དབང་ཟ་བའི་བསམ་པས་མ་ཡིན་པས་ལྷ་དང་མཁའ་
འགྲོའི་ཡེ་ཤེས་གཟིགས་པས་ནོངས་པར་མི་འགྱུར་བར་འདིས་
བསྟན་འགྲོ་ལ་ཕན་པ་རྒྱ་ཆེར་འབྱུང་བར་བྱིན་གྱིས་བརླབ་ཏུ་
གསོལ་ལོ། །ཞེས་པ་འདི་སྔ་མོ་ཞིག་ནས་བརྩམ་ཐོ་ཙམ་བཀོད་པ་ལ། སླད་ནས་རབ་
ཚེས་ལྕགས་ཁྱི་ཁྲུམས་ཟླའི་བཟང་པོ་གཉིས་པར་ལྡན་ཡུལ་གོ་ཐི་རི་ཁྲོད་དུ་མི་ཕམ་ཟིལ་
གནོན་དགྱེས་པ་རྩལ་གྱིས་ལེགས་